Luister: Anthonie Bougas woeker met sy talenteAnthonie Bougas. Foto: Facebook. Suid-Afrika het vir die eerste keer in 2007 met Anthonie Bougas kennis gemaak toe hy aan Supersterre deelgeneem het. Deesdae sien ons Anthonie as aanbieder van verskillende programme soos Kleuterzone, Sing in Harmonie en Solis vir Christus. Hy het al selfs ’n draai in die sepie Villa Rosa gemaak. Sy sukses eindig egter nie hier nie: Hy het so pas sy derde album, Romeo en Juliet bekendgestel. Esté Meyer Jansen het met Anthonie gaan gesels en uitgevind wat hom inspireer en wat daar alles vir dié dinamiese jongman in die toekoms voorlê.